Særskilte regler og retningslinjer for mosjonsløp – utarbeidet av NFIF:
Oppdatert 12. august 2021

Retningslinjer ved arrangement der deltagerne benytter én og samme løype/trasé. Alle 
konkurranser i regi av klubber under NFIF som har konkurranser som er åpne for flere 
(påmeldinger utenfor klubben), skal approberes og inn på terminlisten:

15. Antall deltakere
Vi henviser her til nasjonale retningslinjer, samt eventuelle regionale og lokale retningslinjer 
for totalt antall personer på arrangementet. Du finner gjeldende nasjonale retningslinjer for 
idrettsarrangementer på vår samleside om korona og smittevern.
Det kan i tillegg arrangeres flere påfølgende arrangementer forutsatt at alle som inngår i 
tidligere arrangement har forlatt området før neste arrangement startes.

Faktorer som må hensyntas: 
• Er det start og mål på samme sted eller ulik start og målområde? 
• Varighet/lengde for løpet. 
• Er retur fra målområdet annen trase enn løypa?

16. Avstand
Utøvere, støtteapparat og dommere ved gjennomføring av idrettsarrangement er unntatt for 
regelen om en meters avstand. For utøvere over 20 år som ikke er toppidrettsutøvere gjelder 
unntaket imidlertid kun når det er nødvendig for å utøve aktiviteten. Dette innebærer at 
arrangøren fortsatt har et ansvar for å legge til rette for og påse at avstand holdes når ikke 
selve aktiviteten skjer. Dette inkluderer blant annet i start- og målområdet. NFIF anbefaler 
derfor at løpene deles opp i heat på maksimalt 40 deltakere i hvert heat. På denne måten 
reduseres risikoen for trengsel i start- og målområdet. Arrangøren vurderer selv tidsavstand 
mellom heatene med utgangspunkt i avstandsregelen på minimum en meter før og etter 
selve løpet. Antall deltakere som starter samlet i heat må også ses opp mot areal for 
startområdet, samt løypas karakter. 
Alle deltakere skal opptre varsomt og forplikte å overholde smittevernreglene og holde
minimum 1 meter avstand i forbindelse med arrangementet. Under selve løpet er de altså 
unntatt kravet om 1 meter. 
Dersom arrangementet er delt opp i ulike delarrangementer/kohorter skal det ikke være 
kontakt mellom disse gruppene. Dette gjelder også under selve løpet.

17. Gjennomføring:
Det oppfordres til at arrangøren innhenter estimerte sluttider/bestenoteringer for å kunne 
seede heatene slik at de antatt beste starter først.
For arrangementer som legger opp til flere heat og delarrangementer skal deltakerne motta 
informasjon i god tid før arrangementet om oppmøtetid og starttid. Møt opp, løp, og dra hjem.
Arrangøren skal utarbeide områdekart for startområdet der det merkes for plasstildeling, som 
vist på dette eksempelet.
Det skal settes ut desinfiserende middel for håndvask både ved start- og målområde.
Ved målgang anbefales det å sette opp sluser for deltakerlogistikk slik at deltakerne blir ledet 
til ulike områder av arenaen før de umiddelbart forlater området. Møt opp, løp, og dra hjem.
Dersom det skal deles ut fysiske premier på stevnet, må dette skje på en måte som 
overholder gjeldende smittevernregler og anbefalinger, og som er godkjent av 
arrangementsansvarlig.
Langesoner (både mat og drikke) må utformes på en slik måte at det unngås trengsel og 
opphopning av løpere og at gode hygieniske forhold sikres. 

18. Arrangementstyper - anbefalinger
 
a) Løp på vei med ulik start og målområde: Mulighet for start med flere grupper. Arrangøren 
vurderer avstander. 
b) Løp på vei med samme start og målområde: Mulighet for start med flere grupper, men 
avstanden mellom gruppene må være stor nok til å sikre at en gruppe som kommer til mål 
ikke blandes med en ny gruppe som skal starte.
c) Turmarsj med ulik start og målområde. Som arrangementstype a. Turmarsjer innebærer 
mindre «fart i feltet» noe som medfører bedre avstander mellom deltakerne og lettere 
passeringer. 
d) Turmarsj med likt start og målområde: Som i arrangementstype b. Turmarsjer innebærer 
mindre «fart i feltet» noe som medfører bedre avstander mellom deltakerne og lettere 
passeringer.
e) Bakkeløp/trappeløp der annen returtrasé blir benyttet etter løpet: Vurderes på samme 
måte som a og b. Dersom intervallstart benyttes må arrangøren vurdere avstanden mellom 
deltakerne slik at man sikrer at det ikke blir kontakt mellom ulike grupper/delarrangementer. 
f) Bakkeløp/trappeløp der løpstraseen blir benyttet til retur etter løpet: Som i 
arrangementstype e, men utøvere som kommer i retur trekker i motgående felt av løper, og 
holder minst 1 meters avstand.
g) Særskilt for stafetter: Ved stafettløp skal stafett-pinnen desinfiseres mellom hver gang den 
brukes av forskjellige lag, og utøverne som har løpt stafett må desinfisere hendene før og 
etter veksling.
Generelt oppfordres det til å unngå generelt unødvendig opphold på arrangementsområdet. 
Møt opp, løp, og dra hjem
